આ રેકેટમાં આરટીઓના અધિકારીઓનાં નામો બહાર આવ્યાં છે.જો કે, એસીબીને એવી શંકા છે કે, જો અધિકારીઓનાં નામો જાહેર કરવામાં આવે તો નાસી જાય તેમ છે અથવા તપાસ પર અસર થઈ શકે તેમ છે. હાલમાં એસીબી એ ચેકપોસ્ટ પર ફરજ બજાવતા આઠ સુપરવાઈઝર અને ડેટા ઓપરેટરને શોધી રહી છે. એસીબીના જોઈન્ટ ડાયરેકટર ડો.સમશેરસિંગે જણાવ્યું હતુંુંંં કે, એસીબીના અધિકારીઓએ ગઈકાલે જયેશ પટેલના પાટણ ખાતેના ઘરે સર્ચ કરતા બેંકના દસ્તાવેજો મળ્યા હતા.જે બેકમાંથી 10 લાખ મળી આવ્યા હતા. જયારે જયેશ પટેલ અને વિપુલે વડોદરામાં ખરીદેલા બે ફલેટના દસ્તાવેજો મળી આવ્યા હતા.જેમાં કુલ 30 લાખનું રોકાણ કરવામાં આવ્યું હોવાનું બહાર આવેલ છે. ઉપરાંત જયેશની 15 લાખની એફડી મળી આવી છે.